CELEX: 31981R3255
Language: el
Date: 1981-11-13 00:00:00
Title: Κανονισμός (EOK) αριθ. 3255/81 τής Επιτροπής τής 13ης Νοεμβρίου 1981 περί παρεκκλίσεως από τόν κανονισμό (EOK) αριθ. 1569/77 περί καθορισμού τής διαδικασίας καί τών όρων αναλήψεως τών σιτηρών από τόν οργανισμό παρεμβάσεως τής Δανίας

Avis juridique important

|

31981R3255

Κανονισμός (EOK) αριθ. 3255/81 τής Επιτροπής τής 13ης Νοεμβρίου 1981 περί παρεκκλίσεως από τόν κανονισμό (EOK) αριθ. 1569/77 περί καθορισμού τής διαδικασίας καί τών όρων αναλήψεως τών σιτηρών από τόν οργανισμό παρεμβάσεως τής Δανίας  

Επίσημη Εφημερίδα αριθ. L 327 της 14/11/1981 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 3255/81 ΤΗΣ ΕΠΙΤΡΟΠΗΣ  της 13ης Νοεμβρίου 1981  περί παρεκκλίσεως από τον κανονισμό (ΕΟΚ) αριθ. 1569/77 περί καθορισμού της διαδικασίας και των όρων αναλήψεως των σιτηρών από τον οργανισμό παρεμβάσεως της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1949/81 (2), και ιδίως το άρθρο 7 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1569/77 της Επιτροπής της 11ης Ιουλίου 1977 περί καθορισμού των διαδικασιών και των όρων αναλήψεως των σιτηρών από τους οργανισμούς παρεμβάσεως (3), όπως τροποποιήθηκε τελευταία από τον κανονισμό (ΕΟΚ) αριθ. 240/80 (4), προβλέπει στο άρθρο 2 παράγραφος 4 τη δυνατότητα παρεκκλίσεως από τα κριτήρια της ελάχιστης ποιότητας τα οποία εμφαίνονται στο παράρτημα· ότι λόγω ιδιαίτερα δυσμενών κλιματολογικών συνθηκών κατά τη διάρκεια της περιόδου αναπτύξεως, η κριθή ανοίξεως της συγκομιδής 1981 παρουσιάζει σε ορισμένες περιοχές της Δανίας ένα αφύσικα υψηλό ποσοστό συρρικνωμένων σπόρων· ότι πρέπει να επιτραπεί στους οργανισμούς παρεμβάσεως να προβούν, στις περιοχές αυτές, στην αγορά της κριθής ανοίξεως, η οποία περιέχει έως 15 % συρρικνωμένους σπόρους· ότι πρέπει, για να εφαρμοσθεί η παρέκκλιση αυτή, να ανέλθει το μέγιστο ποσοστό των στοιχείων που δεν αποτελούν βασικά σιτηρά με ανάλογη ποιότητα έως 15 %·  ότι η Επιτροπή Διαχειρίσεως Σιτηρών δεν διατύπωσε γνώμη στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά τη διάρκεια της περιόδου εμπορίας 1981/82, επιτρέπεται στον οργανισμό παρεμβάσεως της Δανίας να εφαρμόσει για την κριθή τις παρεκκλίσεις σχετικά με το μέγιστο ποσοστό στοιχείων που δεν αποτελούν βασικά σιτηρά με άψογη ποιότητα καθώς και με το μέγιστο ποσοστό των συρρικνωμένων σπόρων που προβλέπονται στο άρθρο 2 παράγραφος 4 πρώτη και τρίτη περίπτωση του κανονισμού (ΕΟΚ) αριθ. 1569/77.  Η παρέκκλιση αυτή εφαρμόζεται μόνο για την κριθή που συγκομίζεται και προσφέρεται από τον οργανισμό παρεμβάσεως στις ακόλουθες περιοχές: Frederiskborg, Koebenhavn, Roskilde, Storstroem, Vestsjaelland, Fyn, Vejle, AArhus.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοισίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Νοεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 198 της 20. 7. 1981, σ. 2.  (3) ΕΕ αριθ. L 174 της 14. 7. 1977, σ. 15.  (4) ΕΕ αριθ. L 27 της 2. 2. 1980, σ. 24.